Марина Кабанова
Тръстика

Превод от руски: Филип Филипов, —

chitanka.info

Прости, тръстике, моля те, прости.

Притеглих те към себе си — простена.

Навярно беше много уморена.

Внезапно с пукот се пречупи ти.

Цари над езерото тишината.

От снежни преспи ярко слънце блика.

Понякога едва шумят тръстики,

но няма да шуми от тях една.

Така и аз — наивна, без печал –

ще се превия и ще се прекърша.

И някой искрени сълзи ще бърше,

ще мисли, че не ми е зло желал.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.